৬ হিজরি

৬ হিজরি ছিল ইসলামি বর্ষপঞ্জির ষষ্ঠ বছর। এই বছরটি গ্রেগরীয় বর্ষপঞ্জি অনুযায়ী ৬২৭ সালের মাঝামাঝি সময়ে শুরু হয় এবং ৬২৮ সালের মাঝামাঝি সময় শেষ হয়। ঐতিহাসিক গণনা অনুযায়ী ৬ হিজরি ৬২৭ খ্রিস্টাব্দের ২২ মে শুরু হয় এবং ৬২৮ খ্রিস্টাব্দের ১০ মে সমাপ্ত হয়।   

## ঘটনাবলি

* **[[আব্দুল্লাহ ইবনে উনাইসের অভিযান]]**–আব্দুল্লাহ ইবনে উনাইসকে সুফিয়ান ইবনে খালিদ ইবনে নাবিহের বিরুদ্ধে কিছু সৈন্যসহ প্রেরণ করা হয়। তবে কিছু সূত্রে এই ঘটনা পঞ্চম বা চতুর্থ হিজরিতে সংঘটিত হয় বলে উল্লেখ করা হয়েছে।
* '''আল-কুরতা অভিযান'''– এটি মুহাম্মদ ইবনে মাসলামা কর্তৃক পরিচালিত একটি অভিযান ছিল। এটি বনু বকর গোত্রের সাথে মোকাবিলা করার লক্ষ্যে ইবনে মাসলামার নেতৃত্বে ত্রিশজন সাহাবীর একটি দল প্রেরণ করা হয়। দিরিয়াহ অঞ্চলে মুসলমিরা বনু বকরের উপর অতর্কিত আক্রমণ চালায় এবং তাদেরকে চারদিকে ছত্রভঙ্গ করে দেয়। এই অভিযানে শত্রুদের দশজন নিহত হয়।
* **[[বনু লাহইয়ান অভিযান]]**– এটি আল-রাজির অভিযানে নিহত ১০ জন মুসলিমের প্রতিশোধ হিসেবে পরিচালিত হয়। ৬ হিজরির (জুলাই, ৬২৭ খ্রিষ্টাব্দ) রবিউল আউয়াল বা জমাদিউল আউয়াল মাসে নবি মুহাম্মদ নিজেই ২০০ জন মুসলিম যোদ্ধা নিয়ে বনু লাহইয়ান গোত্র অভিমুখে যাত্রা করেন। তবে বনু লাহিয়ান আগে থেকেই সতর্ক ছিল এবং তাঁর মুসলিমদের অগ্রযাত্রার খবর পায়। ফলে তারা দ্রুত পাশের পাহাড়ের চূড়ায় পালিয়ে যায়। ফিরে আসার পথে কুরাইশ অধ্যুষিত অঞ্চলের কাছাকাছি অবস্থিত কুরা আল-গামিম নামক স্থানে তিনি ১০ জন অশ্বারোহীর একটি দল প্রেরণ করেন। এসব অভিযানে ১৪ দিন সময় ব্যয় করার পর তিনি বাহিনী সহকারে মদিনায় ফিরে যান। 
* '''যু কারাদের অভিযান'''–এটি জ্বিলহজ্জ মাসে খায়বারের যুদ্ধের ঠিক আগে পরিচালিত হয়। বর্ণিত হয়েছে যে, মুসলমানদের বানু লাহিয়ান অভিযান থেকে মদিনায় ফিরে আসার কয়েকদিন পর আব্দুর রহমান উয়াইনা বিন হুসন আল-ফাজারির নেতৃত্বে বনু গাতাফানের ৪০ সশস্ত্র অশ্বারোহীর একটি দল মদিনার উপকণ্ঠে আক্রমণ করে ২০টি দুগ্ধবতী উট জব্দ করে নাজদে নিয়ে যায়। লুটের সময় তারা উটের রাখালকে হত্যা করে এবং তার স্ত্রীকে বন্দী করে নিয়ে যায়। পরবর্তীতে লুণ্ঠিত সম্পদ ও বন্দী উদ্ধারের জন্য এই অভিযান চালনো হয়। উভয় বাহিনী যু কারাদ অঞ্চলে মুখোমুখি হয় এবং সরাসরি সংঘর্ষে মুসলিমরা বিজয় অর্জন করে।
* **[[আল-গামর অভিযান]]**–এটি উকাশা ইবনে মিহসান আল আসাদির নেতৃত্বে পরিচালিত একটি সারিয়া বা অভিযান ছিল। বর্ণিত হয়েছে যে, নবি মুহাম্মাদ সা. উকাশা ইবনে মিহসানকে ৪০ জন সাহাবির একটি দল সহকারে একটি অভিযানে প্রেরণ করেন এবং তাদের মধ্যে সাবিত ইবনে আকরামও অন্তর্ভুক্ত ছিলেন। নির্ধারিত স্থানে পৌঁছে তাঁরা দেখে, লোকেরা তাদের আগমনের সংবাদ পেয়ে আগেই পালিয়ে গেছে। তাই তাদের সন্ধানে উকাশা শুজা ইবনে ওয়াহাবকে সামনে প্রেরণ করেন। পরে শুজা ফিরে এসে জানান যে, তিনি সামনে উটের পায়ের চিহ্ন দেখেছেন। তখন মুসলিমরা সেই দিকে অগ্রসর হয়ে এক ব্যক্তিকে ঘুমন্ত অবস্থায় পেলেন। তার থেকে জানতে পারলেন যে, লোকেরা উঁচু এলাকার দিকে পালিয়ে গেছে। এরপর সে মুসলিমদের এমন একটি জায়গায় নিয়ে গেল, যেখানে তাদের উটগুলি চরে বেড়াচ্ছিল। মুসলমানরা সেখানে আক্রমণ চালিয়ে উটগুলো হাঁকিয়ে নিয়ে গেল। তাদের আক্রমণে স্থানীয়রা বিভিন্ন দিকে ছত্রভঙ্গ হয়ে পালিয়ে গেল, কিন্তু মুসলমানরা তাদের পেছনে ধাওয়া করেনি।
* **[[জিল কাসসা অভিযান]]**– মুহাম্মাদ ইবনে মাসলামাকে দশজন সাহাবি সহকারে জুল কিসসা নামক স্থানে বনু সা‘লাবা ও বনু আওয়াল (যারা বনু সালাবারই একটি শাখা) গোত্রের দিকে প্রেরণ করা হয় এবং তাঁরা রাতের বেলায় সেখানে পৌঁছান। কিন্তু গোত্রের লোকেরা আগেই খবর পেয়ে তাঁদের জন্য ওঁত পেতে বসে ছিল। তাই যখন মুহাম্মাদ ইবনে মাসলামা ও তাঁর সঙ্গীরা ঘুমিয়ে পড়েন, তখন তারা চারদিক থেকে তাঁদের ঘিরে ফেলে। মুহাম্মাদ ও তাঁর সাথীরা কিছু বুঝে ওঠার আগেই শত্রুপক্ষ তাঁদের ভেতরে ঢুকে পড়ে। এরপর কিছুক্ষণ উভয় পক্ষের মধ্যে তীর নিক্ষেপ ও পাল্টাপাল্টি আঘাত চলে।  শত্রুপক্ষ বর্শা হাতে নিয়ে প্রবলভাবে আক্রমণ চালিয়ে মুহাম্মাদ ইবনে মাসলামার অধিকাংশ সঙ্গীকে শহিদ করে ফেলে। ইবনে মাসলামা নিজেও গুরুতরভাবে আহত হন এবং শত্রুরা মনে করে যে, তিনি মারা গেছেন। ফলে তাঁকে মৃত ভেবে তাঁর শরীরের কাপড় খুলে নিয়ে তারা সেখান থেকে চলে যায়। পরের দিন সকালে এক মুসলমান ব্যক্তি সেই পথ দিয়ে অতিক্রম করার সময় তাদের দেখতে পান এবং তিনি মুহাম্মদ ইবনে মাসলামাসহ শহিদ সাহাবিদের বহন করে মদিনায় নিয়ে আসেন।
* **[[আল-ঈস অভিযান]]**– নবি মুহাম্মদের কাছে খবর আসে যে, কুরাইশদের একটি বাণিজ্য কাফেলা সিরিয়া থেকে মক্কায় ফিরছে। তিনি সেই কাফেলাকে প্রতিহত করার উদ্দেশ্যে যায়েদ ইবনে হারেসার নেতৃত্বে ১৭০ অশ্বারোহী প্রেরণ করেন। সেই কাফেলায় আবুল আস ইবনে রাবি ছিলেন। অভিযান শেষে যায়েদ ইবনে হারেসা আবুল আস ইবনে রাবিসহ কাফেলাকে নিয়ে মদিনায় ফিরে আসেন।
* **[[তারাফ অভিযান]]**—যায়েদ ইবনে হারিসাকে পনেরো জন সাহাবি সহকারে তারাফ নামক স্থানে বনু সালাবা গোত্র অভিমুখে প্রেরণ করা হয়। অভিযানে তারা বিশটি উট ও কিছু ভেড়া লাভ করেন; কিন্তু সেখানে কোনো মানুষকে পাওয়া যায়নি। কারণ গোত্রের লোকেরা ধারণা করেছিল যে, সম্ভবত নবি নিজেই তাদের দিকে অগ্রসর হয়েছেন, তাই তারা পালিয়ে যায়। এরপর যায়েদ জব্দকৃত উট ও ভেড়া নিয়ে সকালে মদিনায় ফিরে আসেন। যদিও পরে তারা যায়েদের অনুসরণে বের হয়েছিল, কিন্তু তারা তাকে ধরতে ব্যর্থ হয়।
* **[[যায়েদ ইবনে হারেসার অভিযান (বনু সেলিম)|দ্বিতীয় বনু সুলাইম অভিযান]]**
* **[[হাসমা অভিযান]]**
* বনু ফুযারা অভিযান
* **[[দ্বিতীয় দুমাতুল জান্দাল অভিযান]]:** শাবান মাসে আব্দুর রহমান ইবনে আউফকে দুমাতুল জান্দাল অভিমুখে প্রেরণ করা হয়। এটি "আব্দুর রহমান ইবনে আউফের অভিযান" নামেও পরিচিত।
* **[[ফাদাক অভিযান]]**
* **[[ওয়াদি আল-কুরার দ্বিতীয় অভিযান]]**
* **[[আব্দুল্লাহ ইবনে আতিকের অভিযান]]**
* **[[কুরজ ইবনে জাবির আল-ফিহরির অভিযান]]**
* **[[আব্দুল্লাহ ইবনে রাওয়াহার অভিযান]]**
* **[[আমর ইবনে উমাইয়া আদ-দামরির অভিযান]]**
* **[[গহনার ঘটনা]]**
* হুদাইবিয়ার সন্ধি
* বাইয়াতে রিদওয়ান

## জন্ম

* উম্মে কুলসুম বিনতে আলি
* মাহমুদ ইবনুর রাবি

## মৃত্যু

* উম্মে রুমান বিনতে আমির আল-কিনানিয়া, খলিফা আবু বকরের স্ত্রী এবং আয়েশা ও মুহাম্মদ ইবনে আবি বকরের মা।
* উম্মে কুরফা আল-ফাজারিয়া
* সাবিত ইবনুদ দাহদাহ, সাহাবি।

## আরো দেখুন

* ৪ হিজরি
* ১০ হিজরি

## গ্রন্থপঞ্জি

* 
* 
* 
* 
* 
* 
* 
* 
* 
* 

## তথ্যসূত্র

বিষয়শ্রেণী:হিজরি সন